Mesto Dunajská Streda – Dunaszerdahely Város
Mestský úrad  – Városi hivatal
Hlavná 50/16, 929 01 Dunajská Streda
Odpovede na otázky záujemcov
Zákazka nebežného charakteru podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení  niektorých zákonov na dodanie potravín: „Zabezpečenie  pekárenských výrobkov pre MŠ a pre CSS v pôsobnosti mesta Dunajská Streda“.

Otázka č. 1 : 
"Na základe skutočnosti, že naša spoločnosť predáva niektoré pekárenské  výrobky v inej hmotnosti ako je to uvedené v Prílohe č. 1 horeuvedenej zákazky (stĺpec Merná jednotka), si Vás dovoľujeme požiadať o dodatočné informácie ohľadne vyplňovania výkazu pekárenských výrobkov v prípade inej gramáže výrobku ako je to uvedené vo výkaze.
Jedná sa o nasledovné pekárenské výrobky:
Chlieb tmavý krájaný (vo výkaze 1000g, v našej ponuke 900g), Makovka-brioš (vo výkaze 80g, v našej ponuke 90g), Pletenec kakaový (200g – 350g), Rohlík (50g – 40g), Sladké pečivo (100g – 50g), Vianočka mramorová (400g – 350g), Vianočka s hrozinkami ( 400g – 350g), Závin s makovou plnkou (400g – 680g), Závin s orechovou plnkou (400g – 650g), Závin s kakaovou plnkou (400g – 550g)".

Odpoveď na otázku č. 1: 
V prípade, že uchádzač ocení identickú tovarovú položku s inou gramážou, ako to uvádza verejný obstarávateľ vo výkaze pekárenských výrobkov, žiadame uchádzača, aby vo svojej ponuke označil položky, pri ktorých zmenil gramáž výrobku a aby súčasne aj uviedol nové, upravené gramáže. Verejný obstarávateľ bude hodnotiť aj ocenené výrobky inej gramáže. Za účelom vzájomnej porovnateľnosti cien bude verejný obstarávateľ pri hodnotení cien položiek s upravenou gramážou počítať s koeficientom, ktorý sa vypočíta ako pomer medzi verejným obstarávateľom uvedenou gramážou daného pekárenského výrobku a uchádzačom uvedenou gramážou daného pekárenského výrobku.

Dátum: 07.08.2014 		

Ing. Zsuzsanna Andrássy PhD.
osoba splnomocnená na výkon VO

     

Dátum zverejnenia: 07.08.2014